Ц1ыфыр къэзыуцухьэрэ дунаим хэмытэу, щымыщэу къэбгъэлъэгъон плъэк1ыщтэп. Урыс ык1и нэмык1 литературэхэм пейзаж къэгъэлъэгъонымк1э гъэхъэгъэшхохэр я1эу щыт. Арышъ, тилитературэ щысэ техып1эуи фэхъурэр урыс литературэр ары. Ц1ыфым ыгу щыхъурэ, щыш1эхэрэр къатын зыхъук1э природэм икъэгъэлъэгъон къызфагъэфедэ. Гущы1эм пае, Ерстэм ыгу бырсыры зыхъук1э къушъхьэм хэхьэ, къушъхьэхэм ыгу къагъэ1асэ; Гъуч1ыпс / «Абдзэхэ шэк1ожъыр» / къэзыуцухьэрэ дунаим итеплъи, иш1ык1и дештэ; «Насыпым игъогу» зыфи1орэ романым икъежьэгъум хэгъуашъхьэм итеплъэу къытырэм дештэ чылэм щы1ак1эу дэлъыри.